OpenLLM-France/wikimedia huggingface dataset:
# Tell Hassuna

Hassuna (àrab: حسونة, Ḥasūna) o Tell Hassuna (àrab: تل حسونة, Tall Ḥasūna) és un jaciment arqueològic de Mesopotàmia a la governació de Nínive, a l'Iraq, a la riba oest del Tigris i al sud de Mossul a uns 35 km al sud-oest de Nínive.

## Història

L'establiment humà dataria de vers el 6000 aC i fins al 5500 aC; les pluges permetien el cultiu i foren els primers grangers de la zona. Van crear l'estil hassuna de terrissa (amb decoració lineal vermella). La població vivia en petits pobles o llogarets entre 8.000 i 32.000 metres quadrats. Les cases eren de fang i es construïen sobre patis centrals, eren de forma rectangular i amb magatzems d'una sola cambra annexos. La terrissa finament pintada va substituir els primers nivells de terrissa rude i sense decoració. S'han trobat destrals, falçs, pedres de polir, compartiments, forns de coure i nombrosos ossos d'animals domèstics, que mostren un estil de vida sedentari i pastoral. Algunes figuretes de femelles es pensa que estan relacionades amb el culte; els enterraments eren en gerres en què s'afegia menjar, suposadament per a una altra vida en la qual devien creure. La ceràmica d'Hassuna està relacionada amb la de Jericó, cosa que implica una gran expansió del sistema.
Dona nom a la cultura d'Hassuna de la qual Tell Hassuna és el principal jaciment, seguit del de Yarim Tepe al nord-oest de l'anterior als pendents del Djabal Sindjar.
Als cranis trobats, es presenta el mateix origen mediterrani present des del paleolític superior a tot l'Orient Mitjà. A més de petites estàtues, s'ha trobat una mena de segells que són els més antics descoberts fins ara. Els estris i les armes eren d'obsidiana, però apareixen alguns ornaments de coure i plom.
Va durar de vers el 5500 al 5000 aC i va ser contemporània al nord amb la cultura d'Halaf i al sud amb la cultura de Samarra, que en la seva primera fase (vers 6200 a 5700 aC) constituiria, de fet, el seu prolongament temporal i espacial, per després ser absorbida per aquesta en la seva fase mitjana i final; és per això que sovint s'anomena cultura d'Hassuna-Samarra. La seva base econòmica era l'agricultura de secà complementada amb cacera i ramaderia. Els estris són pobres i la ceràmica, encara que més avançada que la d'Umm Dabaghiya, era poc vistosa.

## Arqueologia

Tell Hassuna fou excavada el 1943 i 1945 per un equip britànic. El lloc no és gaire gran (150 x 200 metres, i 7 metres d'altura).

## Referències

* ↑ Seton Lloyd, Fuad Safar and Robert J. Braidwood, Tell Hassuna Excavations by the Iraq Government Directorate General of Antiquities in 1943 and 1944, Journal of Near Eastern Studies,Hassuna ist der Name eines Libanesen in Deutschland-Hannover-Ricklingen er ist einer der berühmtesten Boxer in Europa er hatte schon 200 kämpfe erfolgreich absourbiert. vol. 4, no. 4, pp. 255-289, 1945

## Bibliografia

* M.H. Abdul Aziz i J. Slipka, Twins from Tell Hassuna, Sumer, vol. 22, no. 11, pàgs. 45-50, 1966.
* El antiguo Oriente: historia, sociedad y economía, per Mario Liverano.
# Tanyuromys thomasleei

Tanyuromys thomasleei és una espècie de mamífer rosegador de la família dels cricètids. És endèmic de l'Equador, on viu als boscos de mitjana altitud als vessants pacífics dels Andes. Se n'han trobat exemplars tant en boscos intactes com en boscos pertorbats. S'assembla molt a T. aphrastus, però hi ha diferències cranials i genètiques. Aquest tàxon fou anomenat en honor del mastòleg estatunidenc Thomas E. Lee.

## Referències

* ↑ Hanson, J. Delton; Pine, Ronald H.; Timm, Robert M. «A new species of Tanyuromys Pine, Timm, and Weksler, 2012 (Cricetidae: Oryzomyini), with comments on relationships within the Oryzomyini» (en anglès). Journal of Mammalogy, 99, 3, 01-06-2018, pàg. 608-623. DOI: 10.1093/jmammal/gyy042. ISSN: 0022-2372.
* ↑ «Tanyuromys thomasleei Timm, Pine & Hanson, 2018» (en anglès). [Consulta: 24 desembre 2018].
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Temporada 1996-1997 del Liceu

| Temporada 1996-1997 del Liceu |||||||
| Òpera | Compositor | Director musical | Director d'escena | Papers principals | Producció | Dates |
| El barber de Sevilla | Gioachino Rossini | Josep Pons | Jonathan Miller | Bruce Ford, Enzo Dara/Enric Serra, Carmen Oprisanu, Vladimir Chernov, Stefano Palatchi/Paata Burchuladze, Francisco Vas, Itxaro Mentxaka, Antoni Lluch | | Al Teatre Victòria |
| Elektra | Richard Strauss | Peter Schneider | | Reinhild Runkel, Gwyneth Jones, Renate Behle, Arley Reece, Tom Fox, Mariano Viñuales, Maria Àngels Sarroca, Rosa Maria Conesa, Antoni Comas i Ruano, Cristòfol Viñas, Eva Steinsky, Rosa Maria Ysàs, Francesca Roig, Helene Tintes, Carme Hernández, Milagros Poblador | | 13, 16, 19 març (en versió de concert al Palau de la Música) |

## Referències

* ↑ Tribó, Jaume «Cronologia liceística». . Arxivat 2014-11-29 a Wayback Machine. «Còpia arxivada». Arxivat de l'original el 2014-11-29. [Consulta: 29 novembre 2014].
* ↑ Tribó, Jaume. «Cronologia liceista». Arxivat de l'original el 4 de gener 2018. [Consulta: 11 març 2018].
# The Fear Collection

The Fear Collection és un segell de cinema de terror espanyol que va anunciar-se el 2020 i va presentar-se de manera oficial en el Festival de Sitges de 2021.
Aquest segell és fruit d'una col·laboració entre la productora d'Álex de la Iglesia i Carolina Bang Pookepsie Films junt amb Amazon Prime Video i Sony Pictures International Productions. El propi Álex de la Iglesia és productor dels projectes d'aquest segell, i és també el coescriptor i director del primer de tots, Veneciafrenia, estrenada en el Festival de Sitges de 2021 i arribant el 26 de novembre d'aquell mateix any als cinemes. Les pel·lícules són distribuïdes als cinemes per part de Sony i agregades posteriorment al catàleg d'Amazon Prime Video en Espanya.
Álex de la Iglesia va declarar que portava anys tractant de realitzar aquest projecte, que té com a objectiu crear una antologia de pel·lícules de terror i suspens amb directors i guionistes amants del gènere.
Fins al moment només s'han estrenat dues pel·lícules amb el segell de The Fear Collection, Veneciafrenia, d'Álex de la Iglesia, i Venus, de Jaume Balagueró. Ambdues pel·lícules van estrenar-se mundialment en el Festival de Sitges l'any de la seva estrena, 2021 i 2022 respectivament, sent en el cas de Venus la pel·lícula inaugural del festival.

## Referències

* ↑ «SITGES 2021 ABRIRÁ CON ANA LILY AMIRPOUR Y ESTRENARÁ 'VENECIAFRENIA', DE ÁLEX DE LA IGLESIA». [Consulta: 3 desembre 2022].
* ↑ «Nace The Fear Collection, un nuevo sello español dedicado al cine de terror al estilo de Blumhouse». [Consulta: 3 desembre 2022].
* ↑ «La productora de Álex de la Iglesia crea ‘The Fear Collection’ junto a Sony y Amazon». [Consulta: 3 desembre 2022].
* ↑ «‘The Fear Collection’, el nuevo sello de cine de terror de Álex de la Iglesia». [Consulta: 3 desembre 2022].
* ↑ «‘Venus’, dirigida por Jaume Balagueró y protagonizada por Ester Expósito, inaugurará Sitges 2022». [Consulta: 3 desembre 2022].
# The Kid Who Would Be King

The Kid Who Would Be King és una pel·lícula del Regne Unit del 2019 de fantasia i aventura dirigida i escrita per Joe Cornish. És protagonitzada per Louis Ashbourne Serkis, Tom Taylor, Patrick Stewart i Rebecca Ferguson.

## Argument

L'Alexander Elliot és un nen britànic de dotze anys que està començant un nou període a l'escola mentre lluita per adaptar-se al seu nou entorn. Quan el seu millor amic Bedders és assetjat per uns estudiants més grans, intenta ajudar-lo, però acaba en una baralla amb en Lance. L'Alex, en Lance i en Kaye són cridats per la directora. Mentrestant, en Lance i en Kaye planegen venjar-se de l'Alex per ser un bocamoll.

## Repartiment

* Louis Ashbourne Serkis: Alex Elliot
* Tom Taylor: Lance
* Rebecca Ferguson: Morgana
* Angus Imrie: Merlí de jove
* Patrick Stewart: Merlí d'adult.
* Dean Chaumoo: Bedders
* Rhianna Doris: Kaye
* Denise Gough: la senyora Elliot, mare de l'Alex
* Genevieve O'Reilly: Sophie

## Referències

* ↑ «Patrick Stewart, Rebecca Ferguson board Joe Cornish's 'The Kid Who Would Be King'». [Consulta: 5 octubre 2017].
* ↑ «20th Century Fox Shuffles Release Dates For ‘Bohemian Rhapsody’, ‘Dark Phoenix’ & More». Deadline, 26-03-2018 [Consulta: 11 abril 2018].
* ↑ Trewhela, Lee. «Sir Patrick Stewart to star in major film being shot in Cornwall». cornwalllive, 27-09-2017. [Consulta: 2 gener 2019].
# The Kelpies

The Kelpies són dues escultures: dos caps de cavall de 30 metres d'alçada que representen kelpies (esperits de l'aigua de la mitologia escocesa que canvien de forma), situades entre Falkirk i Grangemouth, però més a prop de Grangemouth, dempeus al costat del canal Forth and Clyde, i a prop del riu Carron, a The Helix, un projecte de zones verdes per a connectar setze poblets del consell de Falkirk, a Escòcia. Les escultures foren dissenyades per l'escultor Andy Scott i s'acabaren a l'octubre del 2013. Formen una porta d'entrada a aquest canal Forth and Clyde.
Les escultures s'inauguraren l'abril del 2014. Aquesta ampliació del canal torna a connectar el canal Forth and Clyde amb el riu Forth i millora la navegació entre l'est i l'oest d'Escòcia.

## Referències

* ↑ «The Kelpies». Visit Scotland. [Consulta: 13 gener 2021].
* ↑ «Kelpies giant horse head sculptures near completion in Scotland». wusa9.com, 09-10-2013. [Consulta: 14 octubre 2013].
# The Kid from Kokomo

The Kid from Kokomo és una pel·lícula de comèdia estatunidenca de 1939 dirigida per Lewis Seiler i escrita per Richard Macaulay i Jerry Wald. La pel·lícula és protagonitzada per Pat O'Brien, Wayne Morris, Joan Blondell, May Robson, Jane Wyman i Stanley Fields. La pel·lícula va ser estrenada per Warner Bros. el 23 de maig de 1939.

## Argument

Amb la necessitat de tenir un nou lluitador, el gerent Billy Murphy i la seva estimada Doris Harvey es troben amb un noi anomenat Homer Baston que té un gran potencial a Kokomo, Indiana. El nen explica com no pot deixar Kokomo perquè la seva mare el va abandonar quan era un nadó però li va prometre tornar-hi.
Billy i Doris el convencen de marxar, on Homer tindrà més possibilitats de trobar la seva mare desapareguda. En Homer té nostàlgia, així que en Billy paga la fiança d'una lladre, la Maggie Manell, contractant-la perquè fingeixi ser la mare d'en Homer. Ella comença a gastar la major part dels diners d'en Homer, i el pla d'en Billy per portar el seu amic Muscles Malone és contraproduent quan en Homer creu que en Muscles és el seu pare.
Mentre s'enamora de la Marian Bronson, una periodista, en Homer s'entrena per a una lluita pel títol contra Curley Bender, però la "Ma" el convenç de perdre a propòsit perquè deu diners als jugadors. Al ring, Curley insulta la seva mare, de manera que Homer el noqueja. En Billy i la Doris veuen com se celebra un matrimoni doble, en Homer es casa amb la Marian, mentre que la Maggie i en Muscles, reticents, fan el mateix, convertint-se en els seus nous pares adoptius.

## Repartiment

* Pat O'Brien com William Jennings 'Billy / 'Square Shooting Murph' Murphy
* Wayne Morris com Homer Baston
* Joan Blondell com Doris Harvey
* May Robson com Margaret 'Maggie' / 'Ma' Manell
* Jane Wyman com Marian Bronson
* Stanley Fields com Muscles Malone
* Maxie Rosenbloom com Curley Bender
* Sidney Toler com jutge William 'Gashouse' Bronson
* Edward Brophy com Eddie Black
* Winifred Harris com Mrs. Bronson
* Morgan Conway com Louie
* John Ridgely com Sam
* Ward Bond com Ladislaw Klewicki
* Paul Hurst com ancià

## Referències

* ↑ «The Kid from Kokomo (1939) - Overview». TCM.com. [Consulta: 3 setembre 2015].
* ↑ Nugent, Frank S. «Movie Review - The Kid from Kokomo - THE SCREEN; 'The Kid From Kokomo,' With Wayne Morris and Pat O'Brien, Opens at Strand-3 New Foreign Films». The New York Times, 20-05-1939. [Consulta: 3 setembre 2015].
* ↑ «The Kid from Kokomo». Afi.com, 24-06-1939. [Consulta: 3 setembre 2015].
# Tetraleurodes contigua

Tetraleurodes contigua és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Sampson & Drews el 1941.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tetràedre triakis

En geometria, el tetràedre triakis és un dels tretze políedres de Catalan, dual del tetràedre truncat. Es pot obtenir enganxant piràmides de base triangular a cada cara d'un tetràedre regular.
És un dodecàedre no regular. Les seves 12 cares són triangles isòsceles idèntics en els que el costat diferent mesura ${\begin{matrix}{5 \over 3}\end{matrix}}$ de la longitud dels altres dos.

## Àrea i volum

Les fórmules per calcular l'àrea A i el volum V d'un tetràedre triakis tal que les seves arestes tenen longitud 3a i 5a són les següents:
    $A=15{\sqrt {11}}a^{2}$
    $V={\begin{matrix}{75 \over 4}\end{matrix}}{\sqrt {2}}a^{3}$

## Simetries

El grup de simetria del tetràedre triakis té 24 elements, és el grup $T_{d}\cong S_{4}$, el grup de les simetries que preserven l'orientació i el grup tetràedric $T\cong A_{4}$. Són els mateixos grups de simetria que pel tetràedre i pel tetràedre truncat.

## Vegeu també

* Políedre arquimedià
* Políedre de Catalan
* Políedre regular
* Sòlid platònic
* Sòlid de Johnson

## Bibliografia

* H. M. Cundy & A. P. Rollett. I modelli matematici. Milà: Feltrinelli, 1974.
* Dedò, Maria. Forme, simmetria e topologia. Bolonya: Decibel & Zanichelli, 1999. ISBN 88-08-09615-7.

## Enllaços externs

* Triakis Tetrahedron Tetràedre triakis a Wolfram Mathworld (anglès)
* Paper models of Archimedean solids (anglès)
# Tiqui

Un tiqui, ti'i en tahitià, terme que significa o bé « home », « déu » o « home-déu », és una representació humana esculpida estilitzada que trobem a Oceania, en forma d'escultura o penjoll, sovint fet de jade o d'os.

## Els tiquis penjats

« Hei tiki » significa literalment « corona de tiqui ». És una joia tant per homes com per dones, amb forma de penjoll. Posseeix un valor ritual com un amulet.
Segons el costum maori, el hei-tiki passa de generació a generació; l'ésser humà que representa recorda els avantpassats i pot simbolitzar la fertilitat; es considera un talismà o fetitxe.

## Els tiquis esculpits

Un tiqui també és una escultura, en fusta o en pedra representant un home o un cap d'home. Els més coneguts són certament els Moais, estàtues monumentals de l'Illa de Pasqua.
Els tiquis sovint són de sexe masculí, molt fràgils, però també n'hi ha de femenins. L'escultura representa els atributs sexuals. Els braços estan doblegats cap endavant amb les mans al ventre. Les cames estan flexionades i el cap, sovint desproporcionat, amb uns ulls enormes. La boca és molt expressiva i a vegades sembla que deixa anar un crit. Es poden comparar els tiquis i certes posicions del Haka. Els tiquis simbolitzen « Tiqui », l'ancestre mig humà mig déu que fou el primer home. És un personatge mitològic que engendrà els humans. A Tahití es creu que un tiqui a l'exterior d'una casa serveix per protegir-ne els seus habitants.
* Tiqui mascle de pedra, finals del s. XVIII i començaments del XIX. Museu del Louvre.
* Tiqui marquesià de fusta

## Bibliografia

* Éditions L'Harmattan. Dictionnaire Néo-zélandais-français, 1998, p. 782. ISBN 978-2738467027.
* Frank Herreman, Ingrid Heermann, Océanie : signes de rites, symboles d'autorité, Éditeur ING Belgique, 2008 ISBN 9061538386 i ISBN 9789061538387
* Sophie Cazaumayou, Objets d'Océanie : Regards sur le marché de l'art primitif en France, Éditions L'Harmattan, 2008 ISBN 2296188834 i ISBN 9782296188839

## Vegeu també

* Kon-Tiki, que significa Déu-sol

## Enllaços externs

* Exposition du 24/06/2014 au 28/09/2014 au musée du Quai Branly : Tiki Pop L'Amérique rêve son paradis polynésien Arxivat 2014-08-08 a Wayback Machine.
* Exposition au Musée International des Arts Modestes : Paradirama d'Hervé DiRosa Arxivat 2016-03-03 a Wayback Machine.
# Tomopterna marmorata

Tomopterna marmorata és una espècie de granota que viu a Botswana, Kenya, Malawi, Moçambic, Sud-àfrica, Zàmbia, Zimbàbue i, possiblement també, a Namíbia, Eswatini i Tanzània.
Està amenaçada d'extinció per la pèrdua del seu hàbitat natural.

## Referències

* Channing, A., Poynton, J.C. & Minter, L. 2004. Tomopterna marmorata. Llista Vermella d'Espècies Amenaçades de la UICN 2006. Consulta: 19 d'abril del 2008.
# The City of Comrades

'The City of Comrades' és una pel·lícula muda de la Goldwyn Pictures dirigida per Harry Beaumont i protagonitzada per Tom Moore i Seena Owen. La pel·lícula, basada en la novel·la homònima de Basil King, es va estrenar el 22 de juny de 1919. Es considera una pel·lícula perduda.

## Argument

Frank Melbury, un arquitecte, i "Lovey" són dos amics a qui l'alcohol ha convertit en uns exclosos de la societat, que no han aprofitat l'oportunitat que la casa d'ajut social “The City of Comrades” els ha ofert per regenerar-se. Arriba un moment que tenen tanta gana que Melbury decideix convertir-se en un lladre. Un dia entra a casa de Regina Barry i roba un collaret. Després baixa a la cuina, s'atipa i després s'embutxaca una part per al seu amic Lovey. Un cop a casa, sentint-se tip, es penedeix del que ha fet i decideix tornar el collaret. A dins la casa escolta com Regina explica a la seva amiga Elsie que ha decidit no casar-se amb el jove doctor Stephen Cantyre, perquè vol un home que se surti de l'ordinari. Ell decideix deixar una nota sobre la taula amb el collaret que diu que aquell home existeix. En aquell moment Regina descobreix Frank i li demana explicacions sobre el que fa a casa seva però decideix deixar-lo marxar. Penedit, decideix que ell i Lovey s'han de regenerar i acudeixen de nou a la “City of Comrades”. Allà, amb l'ajuda del doctor Cantyre, Frank es reforma i aconsegueix una feina com a arquitecte. Regina no el reconeix quan es retroben, però ell li revela la seva identitat i li diu que l'estima però ella el rebutja. Aleshores s'allista a les forces armades canadenques i és cegat en l'explosió de Halifax. Més tard, Regina es promet amb Cantyre però en sentir que Frank està malalt a l'hospital s'afanya a anar allà a cuidar-lo. Un cop refet la parella es casa amb el consentiment del Dr. Cantyre que accepta que no pot lluitar contra l'amor.

## Repartiment

* Tom Moore (Frank Melbury)
* Seena Owen (Regina Barry)
* Albert Roscoe (Dr. Stephen Cantyre)
* Otto Hoffman (Lovey)
* Alec B. Francis (Andy Christian)
* Ralph Walker (Ralph Coningsby)
* Mary Warren (Elsie Coningsby)
* Kate Lester (Mrs. Sterling Barry)

## Referències

* ↑ Harrison, Louis Reeves «The City of Comrades». Moving Picture World 41, 5, 02-08-1919, pàg. 716.
* ↑ «Basil King». Motion Picture News XX, 3, 12-07-1919, pàg. 448.
* ↑ «Advance information of all film releases». Motion Picture News, 19-07-1919, pàg. 788.
* ↑ «The City Of Comrades» (en anglès). Performing Arts Databases of the Library of Congress of USA. [Consulta: 26 maig 2020].

## Enllaços externs

* The City of Comrades al catàleg de l'American Film Institute
# Tom Laterza

Tom Laterza (Mondercange, 9 de maig de 1992) és un jugador de futbol luxemburguès, que actualment juga com a defensa per al CS Fola Esch.
Va néixer a Mondercange el 9 de maig de 1992. El seu debut oficial com a jugador de futbol va ser amb el filial del CS Sedan francès, l'any 2009. el 2012 va fitxar pel CS Fola Esch de Luxemburg. El mateix 2009 va debutar amb la Selecció de Luxemburg, amb qui ha disputat partits oficials de classificació per al Campionat d'Europa i la Copa del Món.

## Referències

* 1 2 Tom Laterza a National-Football-Teams.com (anglès)
* ↑ «Move to CS Fola Esch». RTL.lu.
* ↑ Tom Laterza – Fitxa i estadístiques a la UEFA
* ↑ Tom Laterza Fitxa i estadístiques a la FIFA
# Tom Kaulitz

Tom Kaulitz (1 de setembre de 1989 a Leipzig, Alemanya) és el guitarrista del grup de música alemany Tokio Hotel. Tom és el germà bessó de Bill Kaulitz, també de Tokio Hotel. Com a curiositat, Tom nasqué 10 minuts abans que Bill.

## Biografia
### Infantesa

Tom Kaulitz, va néixer l'1 de setembre del 1989 juntament amb el seu germà bessó Bill a la ciutat de Leipzig (Alemanya). Quan només tenien 7 anys (malgrat que hi ha fonts que diuen que quan tenien 6 anys) els seus pares, Charlotte i Jörg Kaulitz es van separar. Anys més tard, Charlotte es va casar amb Gordon Trümper, guitarrista de la banda alemanya Fantun. Gordon, el seu padrastre, els va influir molt musicalment. Arrel d'això els bessons es van començar a dedicar a la música (Bill s'acabaria interessant per escriure les lletres de les cançons i cantar-les, mentre que el seu germà Tom tindria preferència per la guitarra).

#### Escola

A l'escola, ell i el seu germà Bill sovint eren insultats amb paraules com "sonats", o "banda de nens petits" pel seu aspecte. Dos mesos després del seu debut, quan eren més populars, va marxar de l'escola durant un any pels insults. Un dia els companys de classe van portar una samarreta en què hi posava "I will kill Bill and the rest of *band too". Tant el Tom com el Bill com els altres components del grup (Gustav i Georg) no van poder acabar l'Educació Secundària Obligatòria i actualment estan fent cursos en línia per acabar l'ESO.

### Anys següents: Devilish i Tokio Hotel

Uns anys després, Tom i el seu germà van conèixer dos companys més grans, Gustav Schäfer (nascut el 8 de setembre de 1988) i Georg Listing (nascut el 31 de març de 1987). Llavors van decidir crear una banda de música anomenada "Devilish" (que significa Diabòlic), i van fer shows entre el 2001 i el 2003. El 2003 van signar un contracte amb Peter Hoffman, i van canviar el nom a l'actual Tokio Hotel.

## Referències

* ↑ Tokio Hotel Cat. «Tom Kaulitz» (En línia). Arxivat de l'original el 2008-05-06. [Consulta: 22 maig 2008].
* ↑ The Internet Movie Database. «Tom Kaulitz» (En línia) (en anglès). [Consulta: 22 maig 2008].
* ↑ Tokio Hotel US. «Tom Kaulitz» (En línia) (en anglès). Arxivat de l'original el 2008-06-12. [Consulta: 22 maig 2008].
* ↑ Stars-deluxe. «Tom Kaulitz» (en anglès). [Consulta: 22 maig 2008].
* 1 2 3 4 Buzznet. «About Bill and Tom Kaulitz» (En línia) (en anglès). [Consulta: 22 maig 2008].
* ↑ Tokio Hotel Cat. «Gustav Schäfer» (En línia). Arxivat de l'original el 2008-04-22. [Consulta: 22 maig 2008].
* ↑ Tokio Hotel Cat. «Georg Listing» (En línia). Arxivat de l'original el 2008-04-22. [Consulta: 22 maig 2008].
* 1 2 3 MAD Blogs. «Tokio Hotel History» (En línia) (en anglès). Arxivat de l'original el 2008-04-11. [Consulta: 22 maig 2008].
# Torre de Climent Savall

La Torre de Climent Savall és un edifici del municipi de Castelldefels (Baix Llobregat) declarat bé cultural d'interès nacional.

## Descripció

És una torre situada a 80 metres de la torre de Gabriel Folcher. És de planta quadrada amb accés pel primer pis. La planta baixa es feia servir com a magatzem o quadrada i tenia una entrada independent. Té una alçada de quatre plantes i està coronada per una barbacana que recorre tot el perímetre i uns merlets esglaonats. A la façana sud-oest hi ha una inscripció on es pot llegir: " JHS. AY/1558. CLIMENT SAVAL BALLE MA FETA PER MA DE IOHA FOT" que es pot transcriure com: "Jesús Home Salvador. Any 1558. Climent Savall Batlle m'ha fet per mans de Joan Font".

## Història

Va ser construïda per Joan Font cap a l'any 1558.

## Referències

* 1 2 «Torre de Climent Savall». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 abril 2015].

## Enllaços externs

* Torre de Climent Savall Arxivat 2010-06-20 a Wayback Machine., fitxa del catàleg de l'Ajuntament